مؤسسة مؤمنون بلا حدود، لي عندها امكانيات مالية ولوجستيكية كبير بزاف، متورطة ف فضيحة “الكذب” و”الاحتيال” على الباحثين المغاربة، خصوصا المقربين من حزب “العدالة والتنمية”، حيث كذبو عليهم ف اشهر لقاء كان بيناتهم ف مقر مؤسسة بلا حدود الموجود بحي أكدال الراقي بالعاصمة الرباط. قبل التطرق لتفاصيل محاولة “مؤمنون بلا حدود” اختراق العدالة والتنمية عبر الباحثين لي كيفكرو الحركة الاسلامية، ضروري من التذكير بأن كولشي عارف قصة مؤسسة مؤمنون بلا حدود ف الأدرن ودور لي كادير ف الاختراق الاستخباراتي، حسب ما كشفته السلطات الهاشمية قبل أشهر، وكيفاش تورطو ف فضيحة كبيرة هزات صورة المؤسسة فالعالم. رغم فرع “مؤسسة مؤمنون بلا حدود” فالمغرب كيقول بلي ماشي فاعل سياسي ضد الاسلاميين، واستقبلو العثماني وحامي الدين وبلال التليدي، وكتخدم مع أبناء حركة التوحيد والاصلاح، لكن “هادشي لا يعني أنها عند مشروع اختراق العدالة التنمية من الداخل وتكسير رؤيته الفكرية وتقزيم دوره الديني” يقول مصدر من داخل المؤسسة لـ”كود”. ويضيف المصدر نفسه :”نعم هذا فرع المغرب وكاين فرق كبير مع الفروع الاخرى، فرع المغرب لا يريد خلق مشاكل مع الحركات الإسلامية نهائيا عكس فرع فرع تونس مثلا”. ولكن هناك اعتراف بوجود سوء تفاهم بين المؤسسة وحركة التوحيد والاصلاح ، وذلك حسب م قاله رئيس المؤسسة سابقا للباحثين المغاربة. فاش سولوهم المغاربة واحد المرة فلقاء صريح جمعهم مع الرئيس ديال المؤسسة، واش كتمولكم الامارات وشنو علاقاتكم بها، جاوبهم الرئيس يونس قنديل ” بكل صراحة ليس لدينا أية علاقة مع الإمارات، ليس لأننا نتهرب من الإمارات، فإمارات دولة كباقي الدول العربية، وليست عندنا مشكلة أن نقيم علاقة معها نهائيا. والمؤسسةل ا يعيبها إن كانت تنتمي للإمارات”. هذا اكبر أكذوبة على الباحثين المغاربة لي مثيقوهاش اصلا، وهوما عارفين الفيلم وخلاوها، تا تبان على حقيقتها، حيث كيفاش ها قنديل لي كيقول بلي هو لي كيمول المؤسسة بوحدو، بهاد الحجم وبكثافة الاصدارات ف الكتب والانشطة والتعويضات المالية لنشطائها، زعما ماشي أكذوبة روجها. والحقيقة كولشي كيعرفها هادي مؤسسة تابعة للامارات. ولي وقع فالأردن دليل قاطع أن هاد المؤسسات عندها أدوار اخرى من غير البحث العلمي والتكوين، دبا المغرب اختار التوجه ديالو وقطع مع خط امارات بن زايد ورياض بنسلمان، وحاليا التحالف الاستراتيجي مع الملكية ف الاردن. الى كان يونس قنديل كيجمع المعلومات على الاسلامين فالاردن، واش فرع ديالو فالمغرب تاهو كيجمع المعلومات؟ ولا المغرب استثناء؟ 
خاص.. ها كيفاش كذبات مؤمنون بلا حدود ديال الامارات على الباحثين المغاربة وكيفاش بغات تخترق “البيجيدي”